Čičestera

Čičestera (; ) ir katedrāles lielpilsēta un pagasts Anglijā, Rietumsaseksas grāfistes Čičesteras distriktā, grāfistes un distrikta administratīvais centrs. Atrodas grāfistes dienvidrietumos  no valsts galvaspilsētas Londonas centra. 

 Vēsture 
Pilsētu 1. gadsimtā dibinājuši romieši kā Noviomagus Reginorum. Sākotnēji uzbūvēts kā ziemas cietoksnis īsi pēc romiešu iebrukuma 43. gadā, bet pēc dažiem gadiem pārbūvēts par civilo apmetni. Pilsēta būvēta tradicionālajā romiešu radiālajā plānojumā ar aizsargmūri un pirtīm, kā arī amfiteātri ārpus pilsētas mūriem. Nozīmīgs tirdzniecības un amatniecības centrs, kā arī Civitas Reginorum vasaļkaralistes galvaspilsēta. Pilsēta tika pamatā pamesta 380. gados, bet 5. gadsimtā to iekaroja sakšu karaspēks un pārdēvēja par Čičesteru par godu iekarotāju vadoņa sakšu karaļa Elles (Ælle) dēlam Čisam (Cissa). 7. gadsimtā sakšu karaļa rezidence bija Kingšema, bet reliģiskais centrs — Selsi un arheoloģiskie pētījumi neapstiprina, ka sakšu pilsēta Čičesteras vietā būtu pastāvējusi līdz pat 9. gadsimtam.

9. gadsimtā Alfrēds Lielais izveidoja nocietinātu boro sistēmu aizsardzībai pret vikingu iebrukumiem, izmantojot arī senās romiešu pilsētas ar atjaunojamiem nocietinājumiem. Viena no tām bija Čičestera, kas tika atjaunota 878.—879. gadā. 1066. gadā uzbūvēts cietoksnis. 1075. gadā no Selsi uz Čičesteru pārcēla bīskapa sēdekli un sāka būvēt katedrāli, kas tika pabeigta 1108. gadā. 1086. gadā Pastardienas grāmatā minēta kā Cicestre ar 300 mājsaimniecībām un 1500 iedzīvotājiem.Open Domesday. Chichester Attīstījusies kā tirdzniecības un amatniecības pilsēta, kā arī nozīmīgs reliģiskais centrs. Mūsdienās ekonomika balstās galvenokārt tūrismā.

 Atsauces 

 Ārējās saites 

Kategorija:Anglijas pilsētas
Kategorija:Rietumsaseksa